*****

ΚΑΝΟΝΙΣΜΟΣ (ΕΟΚ) αριθ. 442/84 ΤΗΣ ΕΠΙΤΡΟΠΗΣ

της 21ης Φεβρουαρίου 1984

περί χορηγήσεως ενισχύσεως για το βούτυρο του ιδιωτικού αποθέματος που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής και περί τροποποιήσεως του κανονισμού (ΕΟΚ) αριθ. 1245/83

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 6 παράγραφος 7 και το άρθρο 28,

τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοστούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 1877/83 (4), και ιδίως το άρθρο 4 παράγραφος 3,

Εκτιμώντας:

ότι ο κανονισμός (ΕΟΚ) αριθ. 262/79 της Επιτροπής της 12ης Φεβρουαρίου 1979 περί πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (5), όπως τροποποιήθηκε τελευταία από τον κανονισμό (ΕΟΚ) αριθ. 430/84 (6), αποτελεί ένα από τα ειδικά μέτρα που ελήφθησαν για να ευνοηθεί η διάθεση αποθεμάτων βουτύρου, επιτρέποντας συμπληρωματικές πωλήσεις·

ότι πρέπει να αποφευχθεί η πραγματοποίηση της ενέργειας αυτής με μόνο το βούτυρο δημοσίου αποθέματος για να μη θέσει σε κίνδυνο τη ρευστοποίηση των αποθεμάτων του βουτύρου που ευεργετείται από τις ενισχύσεις προς την ιδιωτική αποθεματοποίηση που αναφέρονται στο άρθρο 6 παράγραφος 2 του κανονισμού (ΕΟΚ) αριθ. 804/68· ότι πρέπει, εφεξής, σύμφωνα με τις διατάξεις της παραγράφου 3 του ανωτέρω άρθρου, εν όψει της διατηρήσεως των δυνατοτήτων διαθέσεως βουτύρου ιδιωτικής αποθεματοποιήσεως, να προβλεφθούν διατάξεις που να επιτρέπουν τη χρησιμοποίησή του με τους όρους που προβλέπονται στον κανονισμό (ΕΟΚ) αριθ. 262/79·

ότι, για τη χρησιμοποίηση βουτύρου ιδιωτικής αποθεματοποιήσεως, είναι σκόπιμο να προβλεφθούν λεπτομέρειες ίδιες με τις λεπτομέρειες που καθορίστηκαν στο παρελθόν με τον κανονισμό (ΕΟΚ) αριθ. 1468/79 της Επιτροπής της 13ης Ιουλίου 1979 περί χορηγήσεως ενισχύσεως για το βούτυρο του ιδιωτικού αποθέματος που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής (7), που καταργήθηκε από τον κανονισμό (ΕΟΚ) αριθ. 1014/83 (8)· ότι αποδεικνύεται, εξάλλου, σκόπιμο, ιδίως όσον αφορά τους ελέγχους, να προβλεφθεί η εφαρμογή των διατάξεων του κανονισμού (ΕΟΚ) αριθ. 1687/76 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 380/84 (10)·

ότι το ποσό της ενισχύσεως πρέπει να καθοριστεί σε επίπεδο που επιτρέπει την εξασφάλιση της τακτικής διαθέσεως στην αγορά των προϊόντων παρεμβάσεως, ιδίως με τη διατήρηση της απαραίτητης σχέσεως μεταξύ των ποσοτήτων ρευστοποιήσεως των αποθεμάτων και των αναγκών των καταναλωτών, και επίσης να τηρηθεί ο πρωτεύων ρόλος που προσδίδεται στη δημόσια αποθεματοποίηση από την κοινοτική νομοθεσία περί του θέματος· ότι, εξάλλου, πρέπει να λαμβάνονται υπόψη οι διευκολύνσεις για τη χρησιμοποίηση του βουτύρου που προέρχεται από ιδιωτική αποθεματοποίηση και οι οικονομικοί τους αντίκτυποι· ότι για τους διαφόρους αυτούς λόγους, πρέπει να προβλεφθεί μια μείωση του επιπέδου της ενισχύσεως σε σχέση με τη μέγιστη τιμή που καθορίζεται για την πώληση βουτύρου δημοσίου αποθέματος που πραγματοποιείται κατά τη διάρκεια αντίστοιχης περιόδου· ότι η διαφορά αυτή πρέπει να προσδιορισθεί σε συνάρτηση με τις απαιτήσεις που αναφέρονται ανωτέρω και την εξέλιξή τους σύμφωνα με την κατάσταση της αγοράς·

ότι η εισαγωγή αυτού του κανονισμού καθιστά απαραίτητο να οριστεί, για την εφαρμογή των νομισματικών εξισωτικών ποσών, συντελεστής στον κανονισμό (ΕΟΚ) αριθ. 1245/83 της Επιτροπής της 20ής Μαΐου 1983 περί καθορισμού των νομισματικών εξισωτικών ποσών καθώς και ορισμένων συντελεστών και τιμών αναγκαίων για την εφαρμογή τους (11), όπως τροποποιήθηκε τελευταία από τον κανονισμό (ΕΟΚ) αριθ. 405/84 (12)·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Παρέχεται ενίσχυση για το βούτυρο που ευρίσκεται υπό σύμβαση αποθεματοποιήσεως, σύμφωνα με το άρθρο 8

παράγραφος 2 του κανονισμού (ΕΟΚ) αριθ. 985/68 (1) από τεσσάρων μηνών τουλάχιστον και του οποίου η έξοδος από το απόθεμα πραγματοποιείται κατά τη διάρκεια περιόδου ρευστοποιήσεως αποθεμάτων που καθορίζεται στο άρθρο 24 παράγραφος 2 του κανονισμού (ΕΟΚ) αριθ. 685/69 (2) όταν το βούτυρο αυτό προορίζεται να χρησιμοποιηθεί στην παρασκευή προϊόντων ζαχαροπλαστικής και παγωτών και άλλων προϊόντων διατροφής τα οποία αναφέρονται στο άρθρο 4 του κανονισμού (ΕΟΚ) αριθ. 262/79.

Άρθρο 2

1. Οι αιτήσεις ενισχύσεως που αναφέρονται στο άρθρο 4 δεν δύνανται να υποβληθούν στον οργανισμό παρεμβάσεως παρά κατά τη διάρκεια της εβδομάδας που αρχίζει τη Δευτέρα που ακολουθεί την ημέρα λήξεως της προθεσμίας υποβολής των προσφορών που αναφέρεται στο άρθρο 12 παράγραφος 2 του κανονισμού (ΕΟΚ) αριθ. 262/79 (περίοδος παροχής της ενισχύσεως).

2. Η ενίσχυση δύναται να παρέχεται για ποσότητες βουτύρου ίσες ή ανώτερες του ενός τόνου.

Άρθρο 3

1. Το ποσό της ενισχύσεως, εκφραζόμενο σε λογιστικές μονάδες, υπολογίζεται βάσει της διαφοράς μεταξύ της τιμής αγοράς του βουτύρου που εφαρμόζεται από τον οργανισμό παρεμβάσεως, ο οποίος παρέχει την ενίσχυση κατά την ημέρα λήξεως της προθεσμίας υποβολής των προσφορών για την ειδική δημοπρασία που λαμβάνεται υπόψη σύμφωνα με το άρθρο 2 παράγραφος 1, και της κατώτατης τιμής πωλήσεως που αναφέρεται στο άρθρο 16 παράγραφος 1 του κανονισμού (ΕΟΚ) αριθ. 262/79 για την εν λόγω ειδική δημοπρασία, μειούμενης κατά ένα ποσό 5 λογιστικών μονάδων ανά 100 χιλιόγραμμα.

Εντούτοις, η μείωση της κατώτατης τιμής πωλήσεως των 14 λογιστικών μονάδων ανά 100 χιλιόγραμμα βουτύρου, που αναφέρεται στο άρθρο 18 παράγραφος 2 εδάφιο δεύτερο του ως άνω κανονισμού, είναι εφαρμοστέα στην κατώτατη τιμή που αναφέρεται ανωτέρω για λογαριασμό του υπογράφοντος τη σύμβαση, ο οποίος ανέλαβε την υποχρέωση να τηρήσει τους προβλεπόμενους στο εν λόγω εδάφιο όρους.

2. Το ποσό της ενισχύσεως μετατρέπεται σε εθνικό νόμισμα με τη βοήθεια του ισχύοντος αντιπροσωπευτικού συντελεστή κατά την ημέρα λήξεως της προθεσμίας υποβολής των προσφορών για την ειδική δημοπρασία που λαμβάνεται υπόψη σύμφωνα με το άρθρο 2 παράγραφος 1.

3. Η καταβολή της ενισχύσεως δεν δύναται να πραγματοποιηθεί παρά μετά:

α) την έξοδο του βουτύρου από το απόθεμα που αναφέρεται στο άρθρο 5 παράγραφος 3, με τον όρο ότι θα τηρηθεί η προθεσμία που αναφέρεται στην παράγραφο αυτή·

β) τη σύσταση της ασφαλείας μεταποιήσεως που αναφέρεται στο άρθρο 5 παράγραφος 4.

Άρθρο 4

1. Η ενίσχυση καταβάλλεται κατόπιν αιτήσεως του συνάπτοντος τη σύμβαση της αποθεματοποιήσεως με τον οργανισμό παρεμβάσεως με τον οποίο συνήψε την εν λόγω σύμβαση.

2. Η αίτηση ενισχύσεως ισχύει εάν:

α) συνοδεύεται από τη δήλωση αναλήψεως υποχρεώσεως που αναφέρεται στο άρθρο 3 του κανονισμού (ΕΟΚ) αριθ. 262/79·

β) προσκομίζεται η απόδειξη ότι συστήθηκε ασφάλεια ίση με 2,42 λογιστικές μονάδες ανά 100 χιλιόγραμμα βουτύρου.

3. Οι αιτήσεις ενισχύσεως περιέχουν:

- την ποσότητα βουτύρου, την οποία ο συμβαλλόμενος προτείνει να εξέλθει του αποθέματος,

- την αποθήκη ψύξεως όπου βρίσκεται το βούτυρο,

- την αναφορά παρτίδων,

- τις προβλεπόμενες ημερομηνίες εξόδου του αποθέματος,

- το κράτος μέλος στο έδαφος του οποίου θα γίνει είτε η μεταποίηση σε συμπυκνωμένο βούτυρο που αναφέρεται στο άρθρο 5 του κανονισμού (ΕΟΚ) αριθ. 262/79, είτε η μεταποίηση σε προϊόντα που αναφέρονται στο άρθρο 4 του εν λόγω κανονισμού στις περιπτώσεις που εφαρμόζεται το άρθρο 10 παράγραφος 2 του κανονισμού αυτού,

- τον προορισμό του βουτύρου (τύπος Α ή/και Γ ή τύπος Β) που αναφέρεται στο άρθρο 4 παράγραφοι 1 και 2 του κανονισμού (ΕΟΚ) αριθ. 262/79, που προσδιορίζει ποιος είναι ο προβλεπόμενος τύπος μεταποιήσεως που αναφέρεται στην προηγούμενη περίπτωση,

- την ονομασία και τη διεύθυνση του καταστήματος ή της επιχειρήσεως όπου θα γίνουν οι ως άνω αναφερόμενες μεταποιήσεις.

4. Η αίτηση ενισχύσεως δεν δύναται να αποσυρθεί.

5. Ο οργανισμός παρεμβάσεως αποστέλλει απόδειξη παραλαβής στην πιο σύντομη προθεσμία ή, το αργότερο, την τελευταία μέρα της εβδομάδας που ακολουθεί την περίοδο της παροχής της ενισχύσεως που αναφέρεται στο άρθρο 2 παράγραφος 1.

6. Η ασφάλεια που αναφέρεται στην παράγραφο 2 στοιχείο β):

α) συνιστάται με τον οργανισμό παρεμβάσεως στον οποίο έγινε η αίτηση, κατά επιλογή του συνάπτοντος τη σύμβαση ενισχύσεως, σε χρήμα ή υπό μορφή εγγυήσεως που παρέχεται από εγκατάσταση η οποία ανταποκρίνεται στα κριτήρια που καθορίζονται από το κράτος μέλος στο έδαφος του οποίου συστήθηκε η ασφάλεια·

β) εξαιρέσει περιπτώσεως ανωτέρας βίας, παραμένει κεκτημένη για την ποσότητα για την οποία:

- ο συνάπτων τη σύμβαση απέσυρε την αίτηση ενισχύσεως,

- η καταβολή της ενισχύσεως δεν ήταν δυνατό να πραγματοποιηθεί σύμφωνα με το άρθρο 3 παράγραφος 3.

Άρθρο 5

1. Η απόδειξη παραλαβής που αναφέρεται στο άρθρο 4 παράγραφος 5 παράγει, από την ημέρα της παραδόσεως, τα αποτελέσματα που δικαιολογούν τη δημοπρασία που προβλέπεται στο άρθρο 16 του κανονισμού (ΕΟΚ) αριθ. 262/79 και ο δικαιούχος της συμβάσεως ενισχύσεως υπόκειται κατ' αναλογία στις υποχρεώσεις που βαρύνουν τον υπερθεματιστή.

2. Τα δικαιώματα και οι υποχρεώσεις που απορρέουν από τη σύμβαση ενισχύσεως δεν είναι μεταβιβάσιμα.

3. Η έξοδος του αποθέματος κατά την έννοια του άρθρου 23 παράγραφος 7 του κανονισμού (ΕΟΚ) αριθ. 685/69 πρέπει να πραγματοποιηθεί εντός προθεσμίας 45 ημερών από της λήξεως της προθεσμίας υποβολής των προσφορών που αναφέρεται στο άρθρο 2 παράγραφος 1.

4. Προ της εξόδου εκ του βουτύρου του αποθέματος, συνιστάται ασφάλεια μεταποιήσεως, ίση με το ποσό της ασφάλειας μεταποιήσεως που προβλέπεται στο άρθρο 16 παράγραφος 2 του κανονισμού (ΕΟΚ) αριθ. 262/79, μειωμένη κατά το ποσό της μειώσεως της ενισχύσεως που προβλέπεται στο άρθρο 3 παράγραφος 1 πρώτο εδάφιο.

5. Οι προθεσμίες μεταποιήσεως που αναφέρονται στο άρθρο 8 του κανονισμού (ΕΟΚ) αριθ. 262/79 υπολογίζονται από την ημέρα λήξεως της προθεσμίας υποβολής των προσφορών της ειδικής δημοπρασίας που λαμβάνεται υπόψη σύμφωνα με το άρθρο 2 παράγραφος 1.

Άρθρο 6

1. Από την έξοδο του αποθέματος και μέχρι τη μεταποίησή του σε προϊόντα που απαριθμούνται στο άρθρο 4 του κανονισμού (ΕΟΚ) αριθ. 262/79, το βούτυρο που αναφέρεται στο άρθρο 1 υποβάλλεται σε δασμολογικό ή διοικητικό έλεγχο που παρουσιάζει ισοδύναμες εγγυήσεις.

2. Οι διατάξεις που προβλέπονται στο άρθρο 2 παράγραφοι 2 και 3 και στα άρθρα 6, 7, 8, 10 και 14 του κανονισμού (ΕΟΚ) αριθ. 1687/76, καθώς επίσης οι διατάξεις του άρθρου 21 του κανονισμού (ΕΟΚ) αριθ. 262/79, εφαρμόζονται στον έλεγχο που αναφέρεται στην παράγραφο 1.

Οι ειδικές ενδείξεις που τίθενται στα τετραγωνίδια 104 και 106 του αντιτύπου ελέγχου είναι εκείνες που εμφαίνονται στο παράρτημα του παρόντος κανονισμού.

3. Είναι επίσης εφαρμοστέες στο βούτυρο που αναφέρεται στο άρθρο 1, οι διατάξεις που προβλέπονται στον κανονισμό (ΕΟΚ) αριθ. 1687/76:

α) στο άρθρο 11, οι σχετικές με την περίπτωση ανωτέρας βίας·

β) στο άρθρο 12, οι σχετικές με τον καθορισμό της αποδείξεως ότι οι όροι που αφορούν τον έλεγχο έχουν τηρηθεί, καθώς και οι διατάξεις του άρθρου 22 παράγραφος 3 του κανονισμού (ΕΟΚ) αριθ. 262/79·

και

γ) στο άρθρο 13, όσον αφορά τις λεπτομέρειες της συστάσεως και της αποδεσμεύσεως της ασφάλειας που αναφέρεται στο άρθρο 5 παράγραφος 4 του παρόντος κανονισμού και της προσκομίσεως των αποδείξεων της συστάσεως αυτής.

4. Εξάλλου, οι ακόλουθες διατάξεις του κανονισμού (ΕΟΚ) αριθ. 262/79 εφαρμόζονται επίσης στο βούτυρο που αναφέρεται στο άρθρο 1:

α) το άρθρο 22 παράγραφος 4 περί της προθεσμίας μετά την παρέλευση της οποίας η ασφάλεια μεταποιήσεως παραμένει κεκτημένη ·

β) το άρθρο 22 παράγραφος 5 και το άρθρο 23 παράγραφοι 2 και 3 περί της περιπτώσεως ανακτήσεως μέρους της ασφάλειας.

5. Οι διατάξεις του άρθρου 24 του κανονισμού (ΕΟΚ) αριθ. 262/79 εφαρμόζονται στο βούτυρο που αναφέρεται στο άρθρο 1.

Άρθρο 7

Το βούτυρο που ρευστοποιείται από τα αποθέματα διατίθεται σε συσκευασίες που φέρουν μία ή περισσότερες από τις ακόλουθες ενδείξεις, με γράμματα ύψους τουλάχιστον ενός εκατοστού:

- «Βούτυρο ιδιωτικής αποθεματοποιήσεως προοριζόμενο για μεταποίηση (κανονισμός (ΕΟΚ) αριθ. 442/84)»,

- «smoer fra privat oplagring bestemt til forarbejdning (forordning (EOEF) nr. 442/84)»,

- «Zur Verarbeitung bestimmte Butter aus privater Lagerhaltung (Verordnung (EWG) Nr. 442/84)»,

- «Butter from private storage for processing (Regulation (EEC) No 442/84)»,

- «Beurre de stock prive destine a la transformation (reglement (CEE) no 442/84)»,

- «Burro di ammasso privato destinato alla trasformazione (regolamento (CEE) n. 442/84)»,

- «Boter uit particuliere opslag bestemd voor verwerking (Verordening (EEG) nr. 442/84)»,

καθώς και ο προβλεπόμενος προορισμός (τύπος Α ή/και Γ ή τύπος Β).

Άρθρο 8

1. Τα κράτη μέλη ανακοινώνουν στην Επιτροπή, το αργότερο στις 15 κάθε μηνός, για τον προηγούμενο μήνα, τις ποσότητες βουτύρου, κατανεμημένες ανάλογα με τον προορισμό τους (τύπος Α ή/και Γ ή τύπος Β):

- που έχουν αποτελέσει το αντικείμενο της αιτήσεως ενισχύσεως και για τις οποίες το κράτος μέλος έχει καθιερώσει την απόδειξη παραλαβής που αναφέρεται στο άρθρο 4 παράγραφος 5,

- για τις οποίες η ασφάλεια μεταποιήσεως που αναφέρεται στο άρθρο 5 παράγραφος 4 έχει αποδεσμευθεί.

2. Εξάλλου, τα κράτη μέλη ανακοινώνουν στην Επιτροπή, κάθε τρίμηνο, τις περιπτώσεις κατά τις οποίες έχουν κάνει χρήση της παραγράφου 1 ή της παραγράφου 2 του άρθρου 23 του κανονισμού (ΕΟΚ) αριθ. 262/79, προσδιορίζοντας τις επικαλούμενες περιστάσεις, τις ποσότητες βουτύρου για τις οποίες γίνεται λόγος και τα ληφθέντα μέτρα. Άρθρο 9

Η δεύτερη περίπτωση της σημείωσης (4) του τμήματος 5 του παραρτήματος Ι του κανονισμού (ΕΟΚ) αριθ. 1245/83, αντικαθίσταται από το ακόλουθο κείμενο:

«- στον κανονισμό (ΕΟΚ) αριθ. 262/79 (ΕΕ αριθ. L 41 της 16. 2. 1979), στον κανονισμό (ΕΟΚ) αριθ. 442/84 (ΕΕ αριθ. L 52 της 23. 2. 1984) και στον κανονισμό (ΕΟΚ) αριθ. 1932/81 (ΕΕ αριθ. L 191 της 14. 7. 1981), το αναφερόμενο ποσό πολλαπλασιάζεται:

- με τον συντελεστή 0,34, στην περίπτωση που ο προορισμός είναι ο προορισμός του τύπου Α ή του τύπου Γ,

- με τον συντελεστή 0,58, στην περίπτωση που ο προορισμός είναι ο προορισμός του τύπου Β.»

Άρθρο 10

Ο παρών κανονισμός αρχίζει να ισχύει την 1η Μαρτίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Φεβρουαρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 163 της 22. 6. 1983, σ. 56.

(3) ΕΕ αριθ. L 132 της 21. 5. 1983, σ. 33.

(4) ΕΕ αριθ. L 186 της 9. 7. 1983, σ. 24.

(5) ΕΕ αριθ. L 41 της 16. 2. 1979, σ. 1.

(6) ΕΕ αριθ. L 51 της 22. 2. 1984, σ. 6.

(7) ΕΕ αριθ. L 177 της 14. 7. 1979, σ. 40.

(8) ΕΕ αριθ. L 114 της 29. 4. 1983, σ. 8.

(9) ΕΕ αριθ. L 190 της 14. 7. 1976, σ. 1.

(10) ΕΕ αριθ. L 46 της 16. 2. 1984, σ. 25.

(11) ΕΕ αριθ. L 135 της 23. 5. 1983, σ. 3.

(12) ΕΕ αριθ. L 49 της 20. 2. 1984, σ. 1.

(1) ΕΕ αριθ. L 169 της 18. 7. 1968, σ. 1.

(2) ΕΕ αριθ. L 90 της 15. 4. 1969, σ. 12.

ΠΑΡΑΡΤΗΜΑ

Ιδιαίτερες ενδείξεις που πρέπει να εναποτεθούν στα τετραγωνίδια 104 και 106 του αντιτύπου ελέγχου

Α. Βούτυρο προορισμένο να συμπυκνωθεί και να ενσωματωθεί σε προϊόντα ζαχαροπλαστικής, παγωτά ή λοιπά προϊόντα διατροφής:

α) κατά την αποστολή του βουτύρου:

1.2 // - Τετραγωνίδιο 104: // «Προοριζόμενο για συμπύκνωση και κατόπιν για μεταποίηση (κανονισμός (ΕΟΚ) αριθ. 442/84)», // // «Til smoerfedt og efterfoelgende forarbejdning [forordning (EOEF) nr. 442/84]», // // «Zur Verarbeitung in Butterfett und Weiterverarbeitung [Verordnung (EWG) Nr. 442/84]» , // // «For concentration and subsequent processing [Regulation (EEC) No 442/84]», // // «Destine a la concentration et a la transformation ulterieure [reglement (CEE) no 442/84]», // // «Destinato alla trasformazione in burro concentrato e successivamente alla trasformazione [regolamento (CEE) n 442/84]», // // «Bestemd voor boterconcentraat en verdere verwerking [Verordening (EEG) nr. 442/84]». // - Τετραγωνίδιο 106: // 1. Η τελευταία ημέρα για την υποβολή των προσφορών της ιδιαίτερης δημοπρασίας που λαμβάνεται υπόψη σύμφωνα με το άρθρο 2 παράγραφος 1 του κανονισμού (ΕΟΚ) αριθ. 442/84». // // 2. Για το βούτυρο που προορίζεται να μεταποιηθεί σε προϊόντα υπαγόμενα στην κλάση 19.08 ή/και στη διάκριση 19.02 Β ΙΙ β) του Κοινού Δασμολογίου, οι όροι «τύπος Α» ή/και «τύπος Γ». // // Για το βούτυρο που προορίζεται να μεταποιηθεί σε προϊόντα υπαγόμενα στις διακρίσεις 18.06 Β και 18.06 Δ ή στην κλάση 21.07 του Κοινού Δασμολογίου, οι όροι «τύπος Β».

β) Κατά την αποστολή συμπυκνωμένου βουτύρου ή ενός ενδιαμέσου προϊόντος:

1.2 // - Τετραγωνίδιο 104: // «Συμπυκνωμένο βούτυρο προοριζόμενο για μεταποίηση (κανονισμός (ΕΟΚ) αριθ. 442/84)», // // «Smoerfedt til forarbejdning [forordning (EOEF) nr. 442/84]», // // «Butterreinfett zur Verarbeitung [Verordnung (EWG) Nr. 442/84]», // // «Concentrated butter for processing [Regulation (EEC) No 442/84]», // // «Beurre concentre destine a la transformation [reglement (CEE) no 442/84 )», // // «Burro concentrato destinato alla trasformazione [regolamento (CEE) n. 442/84]», // // «Boterconcentraat bestemd voor verwerking [Verordening (EEG) nr. 442/84]». // ή:

// «Ενδιάμεσο προϊόν προοριζόμενο για μεταποίηση στην επιχείρηση . . . . . . (ονομασία και διεύθυνση της επιχείρησης) (άρθρο 6 παράγραφος 2 του κανονισμού (ΕΟΚ) αριθ. 442/84)», // // «Halvfabrikata til forarbejdning hos . . . . . . (virksomhedens navn og adresse), [artikel 6, stk. 2, i forordning (EOEF) nr. 442/84]», // // «Zwischenerzeugnis zur Verarbeitung in . . . . . . (Name und Anschrift des Betriebes) [Artikel 6 Absatz 2 der Verordnung (EWG) Nr. 442/84]», // // «Intermediate product for processing by . . . . . . (name and address of establishment) [Article 6 (2) of Regulation (EEC) No 442/84)», // // «Produit intermediaire destine a la transformation a . . . . . . (nom et adresse de l'etablissement) [article 6 paragraphe 2 du reglement (CEE) no 442/84]», // // «Prodotto intermedio destinato alla trasformazione in . . . . . . (nome e indirizzo dello stabilimento) [articolo 6, paragrafo 2, del regolamento (CEE) n. 442/84]», // // «Tussenprodukt bestemd voor verwerking bij . . . . . . (naam en adres van het bedrijf) [artikel 6, lid 2 van Verordening (EEG) nr. 442/84]». // - Τετραγωνίδιο 106: // 1. Η τελευταία ημέρα για την υποβολή των προσφορών της ιδιαίτερης δημοπρασίας που λαμβάνεται υπόψη σύμφωνα με το άρθρο 2 παράγραφος 1 του κανονισμού (ΕΟΚ) αριθ. 442/84. // // 2. Το βάρος του βουτύρου που χρησιμοποιείται για την παραγωγή της ποσότητος συμπυκνωμένου βουτύρου ή ενός ενδιάμεσου προϊόντος που υποδεικνύεται στο τετραγωνίδιο 103. // // 3. Ο τύπος της πραγματοποιούμενης ενσωμάτωσης, ο οποίος υποδεικνύεται χρησιμοποιώντας, ανάλογα με την περίπτωση μία από τις ακόλουθες ενδείξεις: // // α) Για το συμπυκνωμένο βούτυρο ή ένα ενδιάμεσο προϊόν σύμφωνα με το παράρτημα Ι κεφάλαιο V του κανονισμού (ΕΟΚ) αριθ. 262/79 και που προορίζεται να μεταποιηθεί σε προϊόντα υπαγόμενα στη διάκριση 19.02 Β ΙΙ β) ή στην κλάση 19.08 του Κοινού Δασμολογίου: // // - «προϊόν 19.02 - 19.08 (monoglycerides, tocopherols/acide enanthique)» ή προϊόν 19.02 (monoglycerides, tocopherols/stigmasterol)». // // β) Για το συμπυκνωμένο βούτυρο ή ένα ενδιάμεσο προϊόν που προορίζεται να μεταποιηθεί σε μη επεξεργασμένη μάζα, υπαγόμενο στη διάκριση 19.02 Β ΙΙ β) ή σε προϊόντα υπαγόμενα στην κλάση 19.08 του Κοινού Δασμολογίου: // // - «προϊόν 19.02 - 19.08 (vanille/acide enanthique)» ή «προϊόν 19.02 - 19.08 (vanille/stigmasterol)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο Ι του κανονισμού (ΕΟΚ) αριθ. 262/79, // // - «προϊόν 19.02 - 19.08 (carotene/acide enanthique)» ή «προϊόν 19.02 - 19.08 (carotene/stigmasterol)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο ΙΙ του κανονισμού (ΕΟΚ) αριθ. 262/79, // // - «προϊόν 19.02 - 19.08 (σάκχαρις/acide enanthique)» ή «προϊόν 19.02 - 19.08 (σάκχαρις/ stigmasterol)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο ΙΙΙ του κανονισμού (ΕΟΚ) αριθ. 262/79, // // - «προϊόν 19.02 - 19.08 (αποκορυφωμένο γάλα εις κόνιν, σάκχαρις/acide enanthique)» ή «προϊόν 19.02 - 19.08 (αποκορυφωμένο γάλα εις κόνιν, σάκχαρις/stigmasterol)» για τα προϊόντα που προκύπτουν από την ενσωμάτωση που αναφέρεται στο παράρτημα Ι κεφάλαιο ΙV του κανονισμού (ΕΟΚ) αριθ. 262/79. // // γ) Για το συμπυκνωμένο βούτυρο ή ένα ενδιάμεσο προϊόν που προορίζεται να μεταποιηθεί σε προϊόντα υπαγόμενα στην κλάση 18.06 ή 21.07: // // - «προϊόν 18.06 - 21.07 (vanille/sitosterol)» για τα προϊόντα που προκύπτουν από την ενσωμάτωση που προβλέπεται στο παράρτημα ΙΙ κεφάλαιο Ι του κανονισμού (ΕΟΚ) αριθ. 262/79, // // - «προϊόν 18.06 - 21.07 (carotene/sitosterol)» για το παράρτημα ΙΙ κεφάλαιο ΙΙ του κανονισμού (ΕΟΚ) αριθ. 262/79, // // - «προϊόν 18.06 - 21.07 σάκχαρις/sitosterol)» για τα προϊόντα που προκύπτουν από την ενσωμάτωση που προβλέπεται στο παράρτημα ΙΙ κεφάλαιο ΙΙΙ του κανονισμού (ΕΟΚ) αριθ. 262/79.

Β. Βούτυρο προορισμένο να μεταποιηθεί απ' ευθείας σε προϊόντα ζαχαροπλαστικής, ή παγωτά:

1.2 // - Τετραγωνίδιο 104: // «Προοριζόμενο για άμεση μεταποίηση (κανονισμός (ΕΟΚ) αριθ. 442/84)», // // «Til umiddelbar forarbejdning [forordning (EOEF) nr. 442/84]», // // «Zur direkten Verarbeitung [Verordnung (EWG) Nr. 442/84]», // // «For direct processing [Regulation (EEC) No 442/84]», // // «Destine a la transformation directe [reglement (CEE) no 442/84]», // // «Destinato alla trasformazione diretta [regolamento (CEE) n 442/84]», // // «Bestemd voor direkte verwerking [Verordening (EEG) nr. 442/84]». // - Τετραγωνίδιο 106: // 1. Η τελευταία ημέρα για την υποβολή των προσφορών της ιδιαίτερης δημοπρασίας που λαμβάνεται υπόψη σύμφωνα με το άρθρο 2 παράγραφος 1 του κανονισμού (ΕΟΚ) αριθ. 442/84. // // 2. Για το βούτυρο που προορίζεται να μεταποιηθεί σε προϊόντα που υπάγονται στην κλάση 19.08 του Κοινού Δασμολογίου, οι όροι « τύπος Α». // // Για το βούτυρο που προορίζεται να μεταποιηθεί σε προϊόντα που υπάγονται στις διακρίσεις 18.06 Β και 18.06 Δ ή στην κλάση 21.07 του Κοινού Δασμολογίου, οι όροι « τύπος Β».